Arktikas stērstes

Arktikas stērstes (Calcarius) ir Arktikas stērstu dzimtas (Calcariidae) ģints, kas apvieno 3 vidēja auguma dziedātājputnu sugas.  Visas sugas sastopamas Ziemeļamerikā (Kanādā un ASV), bet Lapzemes stērste arī Eiropā un Āzijā. Latvijā sastopama viena Arktikas stērstu ģints suga — Lapzemes stērste (Calcarius lapponicus).

 Kopīgās īpašības 
Arktikas stērstes ir kompakti, vidēji lieli zvirbuļveidīgie putni ar proporcionāli gariem spārniem, īsu knābi un garu, slaidu piesi. Šīs grupas putniem raksturīgs dzimumu dimorfisms, un tēviņi ir daudz košāki nekā mātītes.A Guide to the Identification and Natural History of the Sparrows of the United States and Canada Visas trīs sugas ir apmēram vienādi lielas. Mazākā ģintī ir bērkakla stērste (Calcarius ornatus), kuras ķermeņa garums ir 13—16 cm, svars 18—23 g.ADW: Calcarius ornatus Lielākā ir Lapzemes stērste, kuras ķermeņa garums ir 15,5—17 cm, svars 22—35 g.Alive: Lapland Longspur (Calcarius lapponicus)

Ligzdošanas sezonas laikā tēviņš nostiprina savu teritorijas, dziedot un lidojot tai pāri. Uzturas atklātās ainavās, barojas uz zemes ar sēklām. Arktikas stērstes ir spēcīgas lidotājas, tās ir gājputni un mēdz klejot. Migrācijas laikā un ziemas periodā uzturas lielos baros.

 Sistemātika 
Arktikas stērstu ģints (Calcarius)
Bērkakla stērste (Calcarius ornatus)
Lapzemes stērste (Calcarius lapponicus)
Losā stērste (Calcarius pictus)

 Atsauces 

 Ārējās saites

Putni Dabā
Xeno-Canto: Genus Calcarius


Kategorija:Arktikas stērstu dzimta